Document ID: 31988R0677

*****
ΚΑΝΟΝΙΣΜΟΣ (ΕΟΚ) αριθ. 677/88 ΤΟΥ ΣΥΜΒΟΥΛΙΟΥ
της 7ης Μαρτίου 1988
για τη σύναψη της συμφωνίας υπό μορφή ανταλλαγής επιστολών μεταξύ της Ευρωπαϊκής Οικονομικής Κοινότητας και της Σοσιαλιστικής Δημοκρατίας της Ρουμανίας για την τροποποίηση του παραρτήματος ΙΙ του πρωτοκόλλου που επισυνάπτεται στη συμφωνία περί του εμπορίου βιομηχανικών προϊόντων
ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας, και ιδίως το άρθρο 113,
την πρόταση της Επιτροπής,
Εκτιμώντας:
ότι η Μεικτή Επιτροπή που έχει συσταθεί με τη συμφωνία μεταξύ της Ευρωπαϊκής Οικονομικής Κοινότητας και της Σοσιαλιστικής Δημοκρατίας της Ρουμανίας της 28ης Ιουλίου 1980 (1) συνεδρίασε στις Βρυξέλλες, στις 18 και 19 Ιανουαρίου 1988· ότι, μετά το πέρας των εργασιών της, πρότεινε, μεταξύ άλλων μέτρων, την αύξηση ορισμένων ποσοτήτων που αναφέρονται στο παράρτημα ΙΙ του πρωτοκόλλου σχετικά με την εφαρμογή του άρθρου 4 της συμφωνίας μεταξύ της Ευρωπαϊκής Οικονομικής Κοινότητας και της Σοσιαλιστικής Δημοκρατίας της Ρουμανίας περί του εμπορίου βιομηχανικών προϊόντων (2)·
ότι το εν λόγω πρωτόκολλο προβλέπει ότι για τις τροποποιήσεις των παραρτημάτων του, που προτείνει η Μεικτή Επιτροπή, ανταλλάσσονται επιστολές μεταξύ των δύο μερών·
ότι, αφού εξετάστηκαν οι διάφορες πλευρές των μέτρων που προτείνει η Μεικτή Επιτροπή, πρέπει να δοθεί συνέχεια, λαμβάνοντας ιδίως υπόψη τις σχετικές διατάξεις της συμφωνίας περί του εμπορίου βιομηχανικών προϊόντων,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Η συμφωνία υπό μορφή ανταλλαγής επιστολών μεταξύ της Ευρωπαϊκής Οικονομικής Κοινότητας και της Σοσιαλιστικής Δημοκρατίας της Ρουμανίας για την τροποποίηση του παραρτήματος ΙΙ του πρωτοκόλλου που επισυνάπτεται στη συμφωνία περί του εμπορίου βιομηχανικών προϊόντων εγκρίνεται εξ ονόματος της Κοινότητας.
Το κείμενο της συμφωνίας επισυνάπτεται στον παρόντα κανονισμό.
Άρθρο 2
Ο Πρόεδρος του Συμβουλίου εξουσιοδοτείται να ορίσει το πρόσωπο που είναι αρμόδιο να υπογράψει τη συμφωνία δεσμεύοντας την Κοινότητα.
Άρθρο 3
Οι τροποποιήσεις που αναφέρονται στο άρθρο 1 εφαρμόζονται από την ημερομηνία ενάρξεως ισχύος της συμφωνίας (3).
Άρθρο 4
Ο παρών κανονισμός αρχίζει να ισχύει την τρίτη ημέρα μετά τη δημοσίευσή του στην Επίσημη Εφημερίδα των Ευρωπαϊκών Κοινοτήτων.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 7 Μαρτίου 1988.

Labels: 18
1
15
5